Source: https://www.lewik.org/term/2972/ziadost-o-vydanie-povolenia-na-zaobchadzanie-s-omamnymi-a-psychotropnymi-latkami-ochrana-pred-omamnymi-latkami/
Timestamp: 2020-08-11 22:45:01+00:00

Document:
Žiadosť o vydanie povolenia na zaobchádzanie s omamnými a psychotropnými látkami (ochrana pred omamnými látkami) | Lewik
Žiadosť o vydanie povolenia na zaobchádzanie s omamnými a psychotropnými látkami (ochrana pred omamnými látkami)
Zobraziť pojem v strome Doména: Zdravie
(1) Žiadosť o vydanie povolenia na zaobchádzanie s omamnými a psychotropnými látkami (ďalej len "povolenie") podáva žiadateľ ministerstvu.
(2) Žiadosť o vydanie povolenia musí obsahovať údaj o
a) mene a priezvisku, mieste trvalého pobytu, rodnom čísle, štátnom občianstve a obchodnom mene, ak je žiadateľom fyzická osoba,
b) obchodnom mene, sídle, právnej forme, ako aj o mene a priezvisku, mieste trvalého pobytu a rodnom čísle osoby alebo osôb, ktoré sú štatutárnym orgánom, a o identifikačnom čísle, ak bolo pridelené, ak je žiadateľom právnická osoba, o mene a priezvisku, mieste trvalého pobytu, rodnom čísle a štátnom občianstve odborného zástupcu, ak bol ustanovený,
c) druhu a rozsahu zaobchádzania s omamnými a psychotropnými látkami,
d) mieste výkonu činnosti,
e) dni začatia zaobchádzania s omamnými a psychotropnými látkami.
(3) K žiadosti o vydanie povolenia je žiadateľ ďalej povinný doložiť
a) doklad o svojej zdravotnej spôsobilosti alebo o zdravotnej spôsobilosti svojho odborného zástupcu,
b) doklad o svojej odbornej spôsobilosti alebo o odbornej spôsobilosti svojho odborného zástupcu,
c) posudok
1. Štátneho ústavu pre kontrolu liečiv v Bratislave (ďalej len "štátny ústav") o splnení podmienok uvedených v § 5 ods. 3 alebo
2. Ústavu štátnej kontroly veterinárnych biopreparátov a liečiv (ďalej len "ústav kontroly veterinárnych liečiv") o splnení podmienok uvedených v § 5 ods. 3, ak ide o povolenie na zaobchádzanie s omamnými a psychotropnými latkami pri poskytovaní odborných veterinárnych činností, 1ba)
d) kladný posudok príslušného orgánu verejného zdravotníctva na uvedenie pracovných priestorov do prevádzky,
e) výpis z obchodného registra nie starší ako tri mesiace odo dňa podania žiadosti o vydanie povolenia alebo úradne osvedčenú kópiu zriaďovacej listiny, ak je žiadateľom právnická osoba zriadená podľa osobitného predpisu,
f) stanovisko obce k začatiu činnosti,
g) doklad o vlastníctve alebo nájme priestorov, kde sa bude činnosť vykonávať, a v prípade vykonávania prepravy doklad o vlastníctve alebo nájme a vhodnosti dopravného prostriedku,
h) potvrdenie spracovateľskej organizácie o odbere úrody alebo vyhlásenie žiadateľa o zabezpečení pozberového zneškodnenia makovej slamy bezodkladným zapracovaním do pôdy, ak žiadateľ žiada o vydanie povolenia na pestovanie podľa § 9 ods. 1 písm. a),
i) úradne osvedčenú kópiu povolenia
1. na výrobu liekov, ak žiadateľ žiada o vydanie povolenia na výrobu podľa § 9 ods. 1 písm. b) v rozsahu výroby liekov s obsahom omamných a psychotropných látok,
2. na veľkodistribúciu liekov, ak žiadateľ žiada o vydanie povolenia na veľkodistribúciu podľa § 9 ods. 1 písm. c),
3. na poskytovanie lekárenskej starostlivosti, na poskytovanie zdravotnej starostlivosti alebo na poskytovanie odborných veterinárnych činností, ak žiadateľ žiada o vydanie povolenia na výdaj podľa § 9 ods. 1 písm. d),
4. na nakladanie s odpadmi vydaného podľa osobitného predpisu, ak žiadateľ žiada o vydanie povolenia na nakladanie s odpadmi s obsahom omamných a psychotropných látok podľa § 9 ods. 1 písm. j),
j) čestné vyhlásenie o vlastníctve alebo nájme pozemkov, na ktorých sa bude pestovanie vykonávať, s uvedením katastrálneho územia a parcelného čísla, ak žiadateľ žiada o vydanie povolenia na pestovanie podľa § 9 ods. 1 písm. a).
(4) K žiadosti o vydanie povolenia na pestovanie maku siateho alebo konopy je žiadateľ povinný doložiť doklady podľa odseku 2 a odseku 3 písm. a), b), e), g), h) a j).
(5) Ak žiadateľ o vydanie povolenia nespĺňa podmienky na vydanie povolenia, ministerstvo žiadosť zamietne.
Zákon 139/1998 Z.z. (o omamných látkach, psychotropných látkach a prípravkoch)
Znenie zákona
Zákon 139/1998 Z.z. (o omamných látkach, psychotropných látkach a prípravkoch) - slovník pojmov
Povolenie a jeho náležitosti (ochrana pred omamnými látkami)
Zmeny údajov uvedených v povolení (ochrana pred omamnými látkami)
Zánik povolenia (ochrana pred omamnými látkami)
Dočasné pozastavenie povolenia (ochrana pred omamnými látkami)
Zrušenie povolenia (ochrana pred omamnými látkami)
Povinnosti držiteľa povolenia (ochrana pred omamnými látkami)
Zákon 139/1998 Z.z. (o omamných látkach, psychotropných látkach a prípravkoch) - základné údaje
Omamné látky (ochrana pred omamnými látkami)
Zaraďovanie omamných látok a psychotropných látok (ochrana pred omamnými látkami)
Zaobchádzanie s omamnými a psychotropnými látkami (ochrana pred omamnými látkami)
Pestovanie koky a konopy (ochrana pred omamnými látkami)
Pestovanie maku siateho (ochrana pred omamnými látkami)
Zoznam rizikových látok (ochrana pred omamnými látkami)
Odhad množstva spotreby, výroby a skladovania omamných látok (ochrana pred omamnými látkami)
Obmedzenie zaobchádzania s omamnými a psychotropnými látkami (ochrana pred omamnými látkami)
Výkon štátnej správy na úseku omamných a psychotropných látok (ochrana pred omamnými látkami)
Pokuty (ochrana pred omamnými látkami)
Konanie vo veciach upravených týmto zákonom (ochrana pred omamnými látkami)

References: § 5
 § 5
 § 9
 § 9
 § 9
 § 9
 § 9
 § 9